text: কে এম আলী আজম একজন বাংলাদেশি সরকারি কর্মকর্তা যিনি শিল্প মন্ত্রণালয়ের সচিব হিসেবে দায়িত্ব পালন করছেন। ইতিপূর্বে তিনি শ্রম ও কর্মসংস্থান মন্ত্রণালয়ের সচিব হিসেবে দায়িত্ব পালন দায়িত্ব পালন করেন।
  
  প্রারম্ভিক জীবন 
  কে এম আলী আজম বাগেরহাটের মোল্লাহাট উপজেলার উদয়পুর গ্রামে জন্মগ্রহণ করেন। তিনি বিবাহিত।
  
  কর্মজীবন 
  কে এম আলী আজম ২০ ডিসেম্বর ১৯৮৯ সালে বাংলাদেশ সিভিল সার্ভিসের প্রশাসন ক্যাডারের অষ্টম ব্যাচের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।
  
  কমিশনার হিসেবে তিনি ঢাকা বিভাগে, জেলা প্রশাসক হিসেবে চাঁপাইনবাবগঞ্জে ও সচিব হিসেবে ৫ আগস্ট ২০১৯ সাল থেকে ২৬ মে ২০২০ সাল পর্যন্ত শ্রম ও কর্মসংস্থান মন্ত্রণালয়ে দায়িত্ব পালন দায়িত্ব পালন করেন। তিনি ২৭ মে ২০২০ সাল থেকে শিল্প মন্ত্রণালয়ের সচিব হিসেবে দায়িত্ব পালন করছেন।
  
  তথ্যসূত্র
  
  বহিঃসংযোগ 
  
   বাংলাদেশ জাতীয় তথ্য বাতায়নে –কে এম আলী আজম
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:বাগেরহাট জেলার ব্যক্তি
  বিষয়শ্রেণী:বাংলাদেশের সচিব
title: কে এম আলী আজম